ગીતામાં ભગવાને કહ્યું છે- ‘ गतिर्भर्ता प्रभु: साक्षी’- ભગવાન ગતિ છે. ગતિનો શબ્દાર્થ હલનચલન થાય છે. આપણા જીવનમાં હલનચલન કોણ નિર્માણ કરે છે? ભગવાન જ આપણને ગતિ આપે છે. તેવી રીતે, ગતિનો બીજો અર્થ આશ્રય થાય છે. આપણને ભગવાન સિવાય બીજું કોણ આશ્રય આપવાનું હતું? આપણે પોતે જ ડૂબતા રહ્યા છીએ તો કોને સહારો આપશું? આ સંસારમાં સહારો આપવાની તાકાત કોનામાં છે? કાકા, માસા બધા બહુ મોટા માણસો છે એમ સમજી તેમની પાસે આશ્રય મેળવવા માણસ જાય, પરંતુ તેઓ પોતે જ ડૂબી રહ્યા છે તો તેઓ બીજાને ક્યાંથી આશ્રય આપવાના હતા?